मिल-जुलकर रहना, प्रेम भाव से लोगों की मदद करना भी प्रभु की भक्ति : संत एचएस चावला
जमालपुरस्थित अर्बन एस्टेट के पुड्डा कम्युनिटी ग्राउंड में विशाल संत समागम का आयोजन किया गया। इस दौरान विशेष तौर से उपस्थित हुए संत एचएस चावला ने श्रद्धालुओं को संबोधित करते हुए कहा कि परमपिता परमात्मा की प्राप्ति के बिना इंसान का जीवन सफल नहीं हो सकता। सतगुरु की कृपा से परमेश्वर को जान कर ही जीवन की दिशा और दशा को बदला जा सकता है। उन्होंने कहा “ढाई अक्षर प्रेम के पढ़े सो पंडित होए’। युगों युगों से यही संदेश हमें गुरु, पीर, पैगंबर ने दिया है। लोंगो से मिल-जुलकर रह कर प्यार भाव से लोगों की सहायता करना भी परमात्मा की भक्ति है। उन्होंने कहा कि जरूरतमंदों की सहायता करने से मिलने वाली खुशी से बढ़ कर और कोई पुण्य का काम नहीं हो सकता। इस दौरान निरंकारी मिशन से मनजीत रूपोवालिया, प्रदीप गर्ग, सुरेश, जसवंत सिंह, भूप सिंह आदि मौजूद थे।
संत समागम के दौरान संत एचएस चावला ने प्रवचन कर संगत को निहाल किया।
hin_Deva hin_Deva hin_Deva